Katupat Kandangan adalah makanan khas nang asalnya dari dairah Kandangan, Kalimantan Selatan. Nang kaya katupat nang lain jua, bahan gasan maulah katupat asalnya dari baras. Parbidaan katupat Kandangan lawan katupat nang lain adalah katupat Kandangan baiwak haruan, atau nang dikanal urang lawan sambatan iwak gabus. Iwak haruan ini sabalum dimasak dipanggang dahulu lawan santan. Imbah itu, iwak Gabus lawan kuahnya dikubuiakan ka katupat, makanan ini kawa dimakan gasan subuh, siang atawa malam.